
PËR MIRATIMIN E UDHËZIMIT “MBI ADMINISTRIMIN E RREZIKUT TË NORMËS SË INTERESIT NË LIBRIN E BANKËS”

[bookmark: OLE_LINK3]Në bazë dhe për zbatim të nenit 12, shkronja “a” dhe nenit 43, shkronja “c” të ligjit nr. 8269, datë 23.12.1997 “Për Bankën e Shqipërisë”, të ndryshuar; si dhe të neni 58 pika 1, shkronjat “b” dhe “c” të ligjit nr. 9662, datë 18.12.2006 “Për bankat në Republikën e Shqipërisë”, të ndryshuar, Këshilli Mbikëqyrës i Bankës së Shqipërisë, me propozimin e Departamentit të Mbikëqyrjes

VENDOSI:

[bookmark: OLE_LINK4][bookmark: OLE_LINK5]1. Të miratojë udhëzimin “Mbi administrimin e rrezikut të normës së interesit në librin e bankës”, sipas tekstit bashkëlidhur këtij vendimi.
2. Ngarkohet Departamenti i Mbikëqyrjes dhe Departamenti i Statistikave me zbatimin e këtij vendimi. 
3. Ngarkohet Departamenti i Marrëdhënieve me Jashtë, Integrimit Europian dhe Komunikimit për publikimin e këtij vendimi në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
4. Me hyrjen në fuqi të këtij vendimi, udhëzimi “Mbi administrimin e rrezikut të normës së interesit”, miratuar me vendimin e Këshillit Mbikëqyrës nr. 61, datë 5.7.2000, shfuqizohet.
Ky udhëzim hyn në fuqi 15 ditë pas publikimit të tij në Fletoren Zyrtare të Republikës së Shqipërisë.

